Meddle

Meddle je šiesty štúdiový album britskej rockovej skupiny Pink Floyd. Bol nahraný v rôznych štúdiách medzi živými koncertami skupiny od januára do augusta 1971.

Zoznam skladieb

O albume

One of these days, I’m going to cut you into little pieces... 
(V jednom z tých dní vás prídem rozsekať na malé kúsky…)

Skupina Pink Floyd si rezervovala v januári 1971 na jeden mesiac Štúdio 2 na Abbey Road firmy EMI bez toho aby mali vopred napísaný kúsok skladby. David Gilmour hovorí, že to bol akýsi pokus o namiešanie džúsu z kreativity. Členovia iba šli nahrať jednotlivé časti melódií bez toho, aby počuli predtým jeden druhého.  No a napodiv fungovalo to dobre.

O skladbách albumu 

 Hneď v úvode albumu počuť kombináciu dynamiky vibrujúcej basovej gitary, klávesov, mixovaných slučkových efektov, bicích a slide gitary v titule „One of These Days“.

 Skladba „Pillow of Winds“ jedna z mála skladieb skupiny Pink Floyd, ktorej ústrednou témou je láska.
 
 V závere piesni „Fearless“ chorál fanúšikov Liverpool FC zaspieva svoj bojový pokrik „You'll Never Walk Alone“.

 „San Tropez“, je zase skladba silne nakazená jazzom.

 Ako krásne zvláda pes blues zase počuť v piesni, ktorá dostala jeho meno: „Seamus“.

 Nahrávanie jednej skladby albumu začalo jednoduchou variáciou hry na klávesy od Ricka Wrighta. Pôvodne to mal byť jednoduchý singel. Keď boli klávesové variácie pustené cez Leslie Rotating Speaker, ktorý vytvoril akýsi kvapkajúci efekt vytvorených melodických prvkov, postupným primiešavaním sa zo singla stala jedna z najdlhších štúdiových skladieb skupiny Pink Floyd. Jej pracovný názov bol „Return of the Son of Nothing“, potom „Won the Double“ a nakoniec v poslednej minúte, tesne predtým ako ju skupina prezentovala na John Peel radio show, dostal tento 23 minútový opus svoj terajší názov „Echoes“ a miesto na celej druhej strane vtedajšej vinylovej LP platne.

Pred ukončením nahrávania albumu skupina Pink Floyd preniesla vyrobený materiál na finálnu mixáž do štúdií Air Studios a Morgan Studios, ktoré vtedy ako prvé v Anglicku začali používať 16- stopé nahrávanie.

Vydanie a úspechy albumu 

Prvýkrát bol album vydaný v USA 30. októbra, 1971 vydavateľstvom Harvest Capitol a v UK 5. novembra, 1971 vo vydavateľstve Harvest/ EMI. Album bol trikrát remastrovaný. Prvýkrát v roku firmou Mobile Fidelity Sound Lab na HQ vinyl a kazetu, potom v roku 1989 na Ultradisk. Tretí raz album remastroval Doug Sax (spolupracoval s ním James Guthrie) pre Shine Box Set vydaný v roku 1992. Toto tretie vydanie bolo použité aj pre CD s novou grafikou od Hipgnosis, ktoré vyšlo v aguste 1994 v Európe a v apríli 1995 v USA.

AJ keď sú skladby albumu v rôznych náladách Meddle je všeobecne považovaný za omnoho kompaktnejší ako predošlý album Atom Heart Mother. Fanúšikmi je uznaný za prvé skutočne veľkolepé dielo, ktoré skupina vytvorila po odchode Syda Barretta. 

V Anglicku album dosiahol tretiu priečku v rebríčkoch popularity, ale vďaka slabšej publicite bol jeho predaj v USA nižší (v rebríčku Bilboard bol na sedemdesiatom mieste). Aj tak získal album od RIAA v októbri 1973 zlato a 11. marca, 1994 bol dvojnásobne platinový.

Album nahrali 

David Gilmour
 Elektrická gitara v skladbách „A Pillow of Winds“, „Fearless“ a „Echoes“. 
 Lap steel gitara v skladbách „One of These Days“, „A Pillow of Winds“ a „Echoes“. 
 Akustická gitara v skladbách „A Pillow of Winds", „Fearless" a „Seamus". 
 Basová gitara v skladbe „A Pillow of Winds“. 
 Spev v skladbách „A Pillow of Winds“, „Fearless“, „Seamus a Echoes“.
 Harmonika v skladbe „Seamus“. 
Roger Waters
 Basová gitara vo všetkých skladbách. 
 Vokály v skladbe „Fearless“. 
 Spev a akustická gitara v skladbe „San Tropez“. 
 Rytmická gitara v skladbe „Fearless“. 
Richard Wright
 Klavír v skladbách „Fearless“, „San Tropez“, „Seamus“ a „Echoes“. 
 Organ v skladbách „A Pillow of Winds“ a „Echoe“. 
 Spev a vokály v skladbe „Echoes“. 
Nick Mason
 bicie a perkusie vo všetkých skladbách
 Hovorený text v skladbe „One of These Days“. 
Seamus – pes, ktorý zavýja v skladbe „Seamus“.

Poznámka: Nie je celkom jasné, kto hrá na harfe v skladbe „Seamus“ ,pravdepodobne to bude Gilmour..

Vydané single 

 (1971) „One of These Days“ / „Fearless“ (Vydané v USA a Taliansku) 
 (1971) „One of These Days“ / „Seamus“ (Vydané iba v Japonsku)

Referencie 

Hudobné albumy z 1971
Albumy Pink Floyd